section_heading: Ostali glumci
paragraph_text: Joe Don Baker, koji je nastupio u ovom filmu, pojavit će se i u filmovima Zlatno oko i Sutra nikad ne umire u različitoj ulozi, kao Jack Wade, Bondov suradnik iz CIA-e i poluzamjena za Felixa Leitera. On nije prvi glumac koji je utjelovio negativca i saveznika. Charles Gray glumio je Hendersona u filmu Samo dvaput se živi prije nego što se pojavio kao Ernst Stavro Blofeld u filmu Dijamanti su vječni.